Sam Brownback
Samuel Dale "Sam" Brownback (rođen 12. septembra 1956) američki je političar i bivši guverner savezne države Kansas. Član je Republikanske stranke, bio je zastupnik u Predstavničkom domu Kongresa SAD-a od 1995. do 1996. godine ispred 2. kongresnog distrikta Kansasa, da bi zatim bio izabran u Senat SAD-a kao predstavnik Kansasa od 1996. do 2011. godine. Učestvovao je u utrci za predsjedničkog kandidata 2008. godine ispred svoje stranke, ali je povukao kandidaturu prije preliminarnih stranačkih izbora te podržao kasnijeg predsjedničkog kandidata Johna McCaina. Izabran je kao 46. guverner Kansasa 2010. godine, a na dužnost je stupio u januaru 2011. godine.